સચિવાલયના એક અગ્રણી કર્મચારીએ નામ નહી લખવાની શરતે માહિતી આપી હતી કે ગાંધીનગર સિવાય બહાર પણ સ્વખર્ચે સુંદરકાંઠનો પાઠ કરવા જઈએ છીએ. અને સામાન્ય રીતે અમે એક વ્હોટસઅપ ગ્રુપ બનાવ્યું છે, તેમાં કોના ઘરે સુંદરકાંડનો પાઠ છે, તેનું સરનામું જણાવવામાં આવે છે, લોકો સ્વેચ્છાએ આવી જ જાય છે. રાજ્યમાં કોઈપણ જગ્યાએ સુંદરકાંડ કરવાનું આંમત્રણ મળે તો અમે સ્વખર્ચે જઈએ છીએ. સુંદરકાંડ પછી દાદાની આરતીમાં કે ગાદી પર કોઈએ એક પણ પૈસો કે ભેટ નહી મુકવાની પાયાની શરત કરવામાં આવે છે. આ પરિવાર દ્વારા પોતાના 14મા પાટોત્સવની ઉજવણી કરવામાં આવી હતી. જેમાં તમામ સુંદરકાંડ પાઠક ગણ પરિવારજનો હાજર રહ્યા હતા. કેક કાપવામાં આવી હતી, અને તમામ સભ્યોએ ભોજન પ્રસાદી લીધી હતી.